text: Kontrakt for pendlerfly
  04 juli 2012 kl. 10.53
  JoinJet med hovedsæde i Billund har fået en kontrakt på 160 mio kr. med Eurocopter. Det skriver Vejle Amts Folkeblad.
  Billund-selskabet skal flyve helikopterfirmaets medarbejdere mellem Augsburg i Tyskland Marseille i Frankrig.
  - Der er tale om en kontrakt på tre år. To af vores fly, Dornier 328-jetfly, får derfor base i lufthavnene i Augsburg og Marseille samtidig med, at besætningen - fire piloter og to stewardesse, udstationeres i Tyskland og Frankrig, siger Kristoffer Sundberg, kaptajn og indehaver af JoinJet.
  JoinJet er søsterselskab til Sun Air of Scandinavia
  